|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |
|  |  |

|  |  |  |
| --- | --- | --- |
| **Ikt.sz.:** 6/449-2/2019.**Üi.:** Wolf Viktória | **Tárgy:** | **Lakossági fórum** |

**MEGHÍVÓ**

**Ábrahámhegy Község Önkormányzatának Képviselő-testülete tisztelettel meghívja Önt**

**2019. február 28. napján 10,00 órakor**

**Ábrahámhegy Község Önkormányzata**

(8256 Ábrahámhegy, Badacsonyi út 13.)

Kultúrházának nagytermében tartandó lakossági fórumra, melynek témája:

**Ábrahámhegy Község településrendezési eszközök Balatoni Bringakörút kiszabályozásához szükséges módosítás partnerségi egyeztetése.**

Ábrahámhegy Község Önkormányzatának Képviselő-testülete 9/2019.(II.14.) határozatával elfogadta Ábrahámhegy településrendezési eszközeinek módosítására, vonatkozó tervezési programot, elhatározta az eljárás megindítását.

A szükséges egyeztetéseket a vonatkozó 314/2012. (XI.8.) Kormányrendelet 32. § (1) bekezdés c) pontja szerinti “tárgyalásos” egyeztetési eljárás szabályai szerint folytatja le az önkormányzat.

Ábrahámhegy Község Önkormányzata Képviselő-testülete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 9/2017. (VIII.16.) önkormányzati rendelete szerint jelen meghívóval egy időben a dokumentációt megtekinthetővé teszi. A program anyaga előzetes időpont egyeztetést követően ügyfélfogadási időben megtekinthető.

Tájékoztatom, hogy a tervvel kapcsolatos javaslatait, észrevételeit, a lakossági fórumon szóban, továbbá legkésőbb a lakossági fórumot követő 8 napon belül papír alapon a polgármesternek címezve, Ábrahámhegy Község Önkormányzatának címére (8258 Ábrahámhegy, Badacsonyi út 13.), vagy elektronikus levélben a hivatal@abrahamhegy.hu e-mail címre történő megküldéssel teheti meg.

Az eljárás további szakaszában fenti határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek tekinti Ábrahámhegy Község Önkormányzata.

Ábrahámhegy, 2019. február 18.

Tisztelettel:

 **Vella Ferenc Zsolt sk.**

polgármester